钦定古今图书集成/明伦汇编/闺媛典/第042卷 > 李应期妻李氏
## 钦定古今图书集成/明伦汇编/闺媛典/第042卷 > 李应期妻李氏

按《续隆平县志》：李氏，李应期妻。遇变，同夫及叔应秋
妇赵氏，各负幼子避难中途，应秋被杀，馀冲散不知
所逃。久之，得叔幼子，李抱泣曰：“叔死矣，赵不知存亡，
叔后惟此一线耳。”乃与己子同襁负而行，力竭，势不
能俱存，遂弃己子。越十馀岁，赵氏亦间关回乡，获见
其子，与李氏共老焉。